RCD Espanyol

RCD Espanyol de Barcelona (täisnimega Reial Club Deportiu Espanyol de Barcelona  katalaani hääldus: [rəˈjaɫ ˈkɫub dəpurˈtiw əspəˈɲɔɫ də βərsəˈɫonə] – 'Barcelona Kuninglik Hispaania Spordiklubi') on Hispaania spordiklubi, mis on eelkõige tuntud oma jalgpallimeeskonna poolest.

RCD Espanyoli esindusmeeskond mängib Hispaania jalgpalli kõrgliigas La Liga. 2021. aastal langes Espanyol pärast 26 aastat Hispaania kõrgliigast välja, kuid kindlustas järgmisel hooajal pääsu tagasi kõrgliiigasse. RCD Espanyol oli 1928. aastal üks La Liga asutajaliikmeid. Parim koht Hispaania kõrgliigas on kolmas, mis on saavutanud neljal korral, viimati hooajal 1986–1987. Klubi on tulnud neljal korral Hispaania karikavõitjaks (1929, 1940, 2000, 2006).

Klubi koduväljakuks on RCDE staadion (varem tuntud ka nimedega Cornellà-El Prati staadion aastail 2009–2014 ja Power8 staadion aastail 2014–2016). See on klubi ajaloo kaheksas staadion. Aastail 1997–2009 mängiti Montjuïci Olümpiastaadionil. Aastail 1923–1997 oli kodustaadioniks tänaseks lammutatud Sarrià staadion, mille klubi oli sunnitud raske finantsolukorra tõttu kinnisvaraarendajatele maha müüma. RCDE staadion ei asu Barcelona linnas, vaid Baix Llobregatis Cornellà ja El Prati piiril.

RCD Espanyoli ja FC Barcelona vahelised mängud on tuntud Derbi barcelonídena.

Praegune meeskond 
Seisuga 18. jaanuar 2022

Saavutused 
Copa del Rey
Võidud (4): 1929, 1940, 2000, 2006
Segunda División
Võidud (1): 1993–94
UEFA karikas
Teised kohad (2): 1987–88, 2006–07
Intertoto Cup
Võidud (1): 1968

Peatreenerid 
 ...
   Ernesto Valverde (2006–2008)
  Tintín Márquez (2008)
  Mané (2008–2009)
  Mauricio Pochettino (2009–2012)
  Javier Aguirre (2012–2014)
  Sergio González (2014–2015)
  Constantin Gâlcă (2015–2016)
  Quique Sánchez Flores (2016–2018)
  Rubi (2018–2019)
  David Gallego (2019)
  Pablo Machín (2019)
  Abelardo (2019–2020)
  Francisco Rufete (2020)
  Vicente Moreno (2020–)

Viited

Välislingid 

 Koduleht

 
Barcelona
Hispaania jalgpalliklubid